पाएं अपने शहर की ताज़ा ख़बरें और फ्री ई-पेपरडाउनलोड करें
पीएचसी में आज समय विकट स्थिति बन गई जब वैक्सीनेशन वालों की काफी भीड़ लग गई। भीड़ को काबू करने के लिए स्वास्थ्य विभाग ने प्रशासन की सहायता ली। एक घंटे बाद भीड़ को कंट्रोल किया। टीकाकरण शुरू करने के बाद ही भीड़ को नियंत्रित किया गया।
ढिगावा पीएचसी में गुरुवार को टीकाकरण किया गया। सुबह 9 बजे ही ऑनलाइन पंजीकृत लोग पीएचसी में आने शुरू हो गए। लेकिन टीकाकरण 10 बजे के बाद शुरू हो पाया। पीएचसी के चिकित्सा प्रभारी डा.देवेंद्र कुमार ने बताया कि ढिगावा पीएचसी में दो सेंटर बनाये गए है जहां एक सेंटर पर 18 वर्ष से 45 वर्ष तक और दूसरे सेंटर पर 45 वर्ष प्लस के ग्रामीणों को टीका करण किया गया।
टीकाकरण प्रक्रिया में ऑनलाइन पंजीकृत की जांच करके लिस्ट बनाई जाती है जिसके बाद टीकाकरण किया जाता है। दोनों सेंटरों पर 200 लोगों को वैक्सीन दी गई। चिकित्सक देवेंद्र ने बताया कि टीकाकरण के समय सहयोग करे। अपना नम्बर आने का इंतजार करें व विभाग के दिशा निर्देशन में टीकाकरण करवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn